<classify> Kibadeni alisema amegundua tatizo kubwa linalochangia timu hiyo kufanya vibaya ni wachezaji wake kutokuwa na ari ya ushindani na hiyo imechangiwa na kutokuwa na maandalizi mazuri wakati msimu mpya unaanza.Nimekubali kuwasaidia JKT Ruvu, lakini nimeutaka uongozi uwe na uvumilivu kwa sababu ni lazima kubadilisha baadhi ya vitu vilivyokuwa vinasababisha kushindwa kupatikana kwa ushindi. Mabadiliko hayo itabidi tuyafanye kwa muda mchache kwa sababu ligi inaendelea na timu ipo kwenye hali mbaya, alisema Kibadeni.Mkongwe huyo ambaye kwa sasa ameteuliwa kuwa mshauri wa benchi la ufundi la timu ya Taifa Taifa Stars, alisema anaamini baada ya muda huo kupita JKT itakuwa kwenye kiwango bora kilichozoeleka na kufanya vizuri kwenye mechi zake za Ligi Kuu Tanzania Bara.Sina shaka na uwezo wa wachezaji niliowakuta kwenye timu kwa sababu kimwonekano wanaonesha wapo vizuri wana afya njema na kizuri zaidi wengi wao wanaonekana bado wana umri mdogo wa kuweza kuwafundisha kitu na wakakifanyia kazi kwa ufanisi mkubwa, alisema Kibadeni.  <topic>: MICHEZO 